《十月十二日到慈云见去岁与龄叟诗因次韵》
宋代·陈著

短筇敲路又投西，满眼皆诗不用题。
风撼材声如海怒，天铺雪意放云低。
自怜白发貂裘敝，欲借红炉纸帐栖。
记取年年此时节，两翁一醉笑扶携。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。